**Dikjarazzjoni fuq l-unur dwar**   
**il-kriterji tal-esklużjoni u dawk tal-għażla**

**Numru ta’ referenza tal-proċedura:**

**Titlu tal-proċedura:**

*[Opzjoni 1 għal persuni ġuridiċi]*

Is-sottoskritt [*daħħal l-isem u l-kunjom tal-firmatarju ta’ din il-formola*], li jirrappreżenta lill-persuna ġuridika li ġejja:

Isem uffiċjali sħiħ:

Il-forma legali uffiċjali

Numru ta’ reġistrazzjoni statutorju**:**

Indirizz uffiċjali sħiħ:

Numru ta’ reġistrazzjoni tal-VAT:

Imsemmija hawn taħt bħala “**il-persuna**”

*[Opzjoni 2 għal persuni fiżiċi]*

Is-sottoskritt [*daħħal l-isem u l-kunjom tal-firmatarju ta’ din il-formola*], bin-numru tal-ID jew tal-passaport [*daħħal in-numru*], li jirrappreżenta lilu jew lilha:

Imsemmija hawn taħt bħala “**il-persuna**”

1. Dikjarazzjoni fuq l-Unur fuq il-kriterji ta’ esklużjoni

Il-persuna mhijiex obbligata timla din il-Parti A tad-dikjarazzjoni ( Dikjarazzjoni fuq l-Unur dwar il-kriterji ta’ esklużjoni) jekk l-istess dikjarazzjoni diġà tkun ġiet ippreżentata għall-finijiet ta’ proċedura ta’ aġġudikazzjoni oħra mill-istess awtorità kontraenti[[1]](#footnote-2), dment li s-sitwazzjoni ma tkunx inbidlet, u li ż-żmien li jkun għadda mid-data tal-ħruġ tad-dikjarazzjoni ma jkun jeċċedi sena.

F’dan il-każ, il-firmatarju jiddikjara li l-persuna tkun diġà tat l-istess dikjarazzjoni dwar il-kriterji tal-esklużjoni għal proċedura preċedenti u jikkonferma li s-sitwazzjoni tagħha ma nbidlitx:

|  |  |
| --- | --- |
| **Data tad-dikjarazzjoni** | **Referenza sħiħa għall-proċedura preċedenti** |
|  |  |

I – Sitwazzjonijiet ta’ esklużjoni li jikkonċernaw il-persuna

***(għandha timtela mill-entitajiet kollha involuti[[2]](#footnote-3))***

|  |  |  |
| --- | --- | --- |
| 1. dikjarazzjoni li l-persuna hija f’waħda mis-sitwazzjonijiet li ġejjin: | IVA | LE |
| 1. qiegħda fi stat ta’ falliment, soġġetta għal proċeduri ta’ insolvenza jew ta’ stralċ, l-assi tagħha qed jiġu amministrati minn likwidatur jew minn qorti, tinsab f’arranġament mal-kredituri, l-attivitajiet ta’ negozju tagħha huma sospiżi, jew tinsab f’xi sitwazzjoni analoga li tirriżulta minn proċedura simili prevista fid-dritt tal-Unjoni jew dak nazzjonali; |  |  |
| 1. ikun ġie stabbilit b’sentenza finali jew b’deċiżjoni amministrattiva finali li l-persuna qed tikser l-obbligi tagħha relatati mal-pagament tat-taxxi jew mal-kontribuzzjonijiet tas-sigurtà soċjali f’konformità mal-liġi applikabbli; |  |  |
| 1. ikun ġie stabbilit permezz ta’ sentenza finali jew deċiżjoni amministrattiva finali li l-persuna hija ħatja ta’ mġiba professjonali ħażina ħafna billi tkun kisret il-liġijiet jew ir-regolamenti jew l-istandards etiċi applikabbli tal-professjoni li tappartjeni għaliha l-persuna, jew billi tkun involuta fi kwalunkwe aġir illegali li għandu impatt fuq il-kredibbiltà professjonali tagħha, fejn dan it-tip ta’ aġir jindika intenzjoni ħażina jew negliġenza serja, inkluż, b’mod partikolari, kwalunkwe aġir minn dawn li ġejjin: |  | |
| (i) ir-rappreżentazzjoni qarrieqa b’mod frawdolenti jew b’negliġenza ta’ informazzjoni meħtieġa għall-verifika tan-nuqqas ta’ raġunijiet għall-esklużjoni jew għall-issodisfar tal-kriterji tal-eliġibbiltà jew tal-għażla jew għall-eżekuzzjoni ta’ kuntratt jew ftehim; |  |  |
| (ii) id-dħul fi ftehim ma’ persuni jew ma’ entitajiet oħrajn bl-għan li tiġi kkawżata distorsjoni tal-kompetizzjoni; |  |  |
| (iii) il-ksur tad-drittijiet tal-proprjetà intellettwali; |  |  |
| (iv) it-tentattiv li jiġi influwenzat il-proċess tat-teħid ta’ deċiżjonijiet tal-awtorità kontraenti matul il-proċedura ta’aġġudikazzjoni; |  |  |
| (v) it-tentattiv li tinkiseb informazzjoni kunfidenzjali li tista’ tagħtih vantaġġi mhux xierqa fil-proċedura tal-aġġudikazzjoni; |  |  |
| 1. ikun ġie stabbilit permezz ta’ sentenza finali li l-persuna tkun ħatja ta’ kwalunkwe reat minn dawn li ġejjin: |  | |
| (i) frodi, skont it-tifsira tal-Artikolu 3 tad-Direttiva (UE) 2017/1371 u l-Artikolu 1 tal-Konvenzjoni dwar il-protezzjoni tal-interessi finanzjarji tal-Komunitajiet Ewropej, imfassla mill-Att tal-Kunsill tas-26 ta’ Lulju 1995; |  |  |
| (ii) korruzzjoni, kif definita fl-Artikolu 4(2) tad-Direttiva (UE) 2017/1371 jew korruzzjoni attiva fis-sens tal-Artikolu 3 tal-Konvenzjoni dwar il-ġlieda kontra l-korruzzjoni li tinvolvi uffiċjali tal-Komunitajiet Ewropej jew uffiċjali tal-Istati Membri tal-Unjoni Ewropea, imfassla mill-Att tal-Kunsill tas-26 ta’ Mejju 1997, jew imġiba msemmija fl-Artikolu 2(1) tad-Deċiżjoni Qafas tal-Kunsill 2003/568/JHA, jew korruzzjoni kif definita fil-liġijiet applikabbli l-oħrajn; |  |  |
| (iii) imġiba marbuta ma’ organizzazzjoni kriminali, kif imsemmi fl-Artikolu 2 tad-Deċiżjoni Kwadru tal-Kunsill 2008/841/ĠAI; |  |  |
| (iv) ħasil tal-flus jew finanzjament tat-terroriżmu skont it-tifsira tal-Artikolu 1(3), (4) u (5) tad-Direttiva (UE) 2015/849 tal-Parlament Ewropew u tal-Kunsill; |  |  |
| (v) reati ta’ terroriżmu jew reati marbuta ma’ attivitajiet terroristiċi kif ukoll inċitament, għajnuna, tixwix jew tentattivi għat-twettiq ta’ tali reati kif definiti fl-Artikoli 3, 14 u fit-Titolu III tad-Direttiva (UE) 2017/541 tal-Parlament Ewropew u tal-Kunsill tal-15 ta’ Marzu 2017 dwar il-ġlieda kontra t-terroriżmu; |  |  |
| (vi) tħaddim tat-tfal jew reati oħra li jikkonċernaw it-traffikar ta’ bnedmin kif imsemmi fl-Artikolu 2 tad-Direttiva 2011/36/UE tal-Parlament Ewropew u tal-Kunsill; |  |  |
| 1. ikunu ntwerew nuqqasijiet sinifikanti rigward il-konformità mal-obbligi ewlenin fl-eżekuzzjoni ta’ kuntratt jew ftehim ffinanzjati mill-baġit tal-Unjoni, li jkunu wasslu għat-terminazzjoni bikrija tagħhom jew għall-applikazzjoni ta’ danni likwidati jew penali kuntrattwali oħrajn, jew li jkunu ġew skoperti wara kontrolli, awditi jew investigazzjonijiet minn awtorità kontraenti, mill-Uffiċċju Ewropew għall-Ġlieda kontra l-Frodi (OLAF) jew mill-Qorti tal-Awdituri; |  |  |
| 1. ikun ġie stabbilit permezz ta’ sentenza finali jew deċiżjoni amministrattiva finali li l-persuna tkun wettqet irregolarità skont it-tifsira tal-Artikolu 1(2) tar-Regolament tal-Kunsill (KE, Euratom) Nru 2988/95; |  |  |
| 1. ikun ġie stabbilit permezz ta’ sentenza finali jew deċiżjoni amministrattiva finali li l-persuna ħolqot entità f’ġurisdizzjoni differenti bil-ħsieb li jiġu evitati obbligazzjonijiet fiskali, soċjali jew kwalunkwe obbligazzjoni legali oħra fil-ġurisdizzjoni tal-uffiċċju rreġistrat, tal-amministrazzjoni ċentrali jew tas-sede prinċipali tagħha. |  |  |
| 1. (*għall-persuni ġuridiċi biss*) ikun ġie stabbilit permezz ta’ sentenza finali jew deċiżjoni amministrattiva finali li l-persuna tkun inħolqot bl-intenzjoni prevista fil-punt (g). |  |  |
| 1. dikjarazzjoni li, għas-sitwazzjonijiet imsemmija fil-punti (1) (c) sa (1) (h) hawn fuq, fin-nuqqas ta’ sentenza finali jew deċiżjoni amministrattiva finali, il-persuna hija[[3]](#footnote-4): | IVA | LE |
| 1. suġġett għal fatti stabbiliti fil-kuntest ta’ awditi jew investigazzjonijiet imwettqa mill-Uffiċċju tal-Prosekutur Pubbliku Ewropew, mill-Qorti tal-Awdituri, jew mill-awditur intern, jew kwalunkwe verifika, awditu jew kontroll ieħor li jsiru taħt ir-responsabbiltà ta’ uffiċjal tal-awtorizzazzjoni ta’ istituzzjoni tal-UE, ta’ uffiċċju Ewropew jew ta’ aġenzija jew korp tal-UE; |  |  |
| 1. suġġett għal sentenzi mhux finali jew deċiżjonijiet amministrattivi mhux finali li jistgħu jinkludu miżuri dixxiplinari meħudin mill-korp superviżorju kompetenti responsabbli għall-verifika tal-applikazzjoni tal-istandards ta’ etika professjonali; |  |  |
| 1. suġġett għal fatti msemmija fid-deċiżjonijiet tal-entitajiet jew persuni fdati b’kompiti ta’ implimentazzjoni tal-baġit tal-UE; |  |  |
| 1. suġġetta għal informazzjoni trażmessa mill-Istati Membri li jimplimentaw il-fondi tal-Unjoni; |  |  |
| 1. suġġett għal deċiżjonijiet tal-Kummissjoni b’rabta mal-ksur tal-liġi tal-kompetizzjoni tal-Unjoni jew ta’ awtorità kompetenti nazzjonali b’rabta mal-ksur tal-liġi tal-kompetizzjoni tal-Unjoni jew dik nazzjonali; |  |  |
| 1. infurmata, bi kwalunkwe mezz, li hija soġġetta għal investigazzjoni mill-Uffiċċju Ewropew Kontra l-Frodi (OLAF): jew minħabba li tkun ingħatat l-opportunità li tikkummenta dwar fatti li jikkonċernawha mill-OLAF, jew li tkun ġiet soġġetta għal kontrolli fuq il-post mill-OLAF matul investigazzjoni, jew inkella tkun ġiet innotifikata bil-ftuħ, bl-għeluq jew bi kwalunkwe ċirkostanza relatata ma’ investigazzjoni tal-OLAF li tikkonċernaha. |  |  |

II – Sitwazzjonijiet ta’ esklużjoni li jikkonċernaw persuni fiżiċi jew ġuridiċi b’setgħa ta’ rappreżentanza, teħid ta’ deċiżjonijiet jew kontroll fuq il-persuna ġuridika u s-sidien benefiċjarji

***Mhux applikabbli meta “il-persuna” tkun persuna fiżika, Stat Membru jew awtorità lokali. Fil-każijiet l-oħra kollha, għandha timtela mill-entitajiet involuti kollha.***

|  |  |  |  |
| --- | --- | --- | --- |
| 1. dikjarazzjoni li persuna fiżika jew ġuridika li hija membru tal-korp amministrattiv, maniġerjali jew superviżorju tal-persuna, jew li għandha setgħat ta’ rappreżentanza, ta’ deċiżjoni jew ta’ kontroll fir-rigward tal-persuna (inklużi eż. id-diretturi ta’ kumpaniji, il-membri ta’ korpi maniġerjali jew superviżorji, u l-każijiet fejn persuna fiżika jew ġuridika waħda jkollha l-maġġoranza tal-ishma), jew sid benefiċjarju tal-persuna (kif imsemmi fil-punt 6 tal-Artikolu 3 tad-Direttiva (UE) Nru 2015/849) li jkun f’waħda minn dawn is-sitwazzjonijiet li ġejjin: | IVA | LE | Mhux applikabbli |
| Is-sitwazzjoni (1)(c) imsemmija hawn fuq (imġiba professjonali ħażina ħafna) |  |  |  |
| Is-sitwazzjoni (1)(d) imsemmija hawn fuq (frodi, korruzzjoni jew reati kriminali oħrajn) |  |  |  |
| Is-sitwazzjoni (1)(e) imsemmija hawn fuq (nuqqasijiet sinifikanti fl-eżekuzzjoni ta’ kuntratt) |  |  |  |
| Is-sitwazzjoni (1)(f) imsemmija hawn fuq (irregolarità) |  |  |  |
| Is-sitwazzjoni (1)(g) imsemmija hawn fuq (il-ħolqien ta’ entità bil-ħsieb li jiġu evitati obbligi legali) |  |  |  |
| Is-sitwazzjoni (1)(h) imsemmija hawn fuq (persuna maħluqa bil-ħsieb li jiġu evitati l-obbligi legali) |  |  |  |

III – Sitwazzjonijiet ta’ esklużjoni li jikkonċernaw persuni fiżiċi jew ġuridiċi li jassumu responsabbiltà illimitata għad-djun tal-persuna ġuridika

***Mhux applikabbli meta “il-persuna” tkun persuna fiżika, Stat Membru, awtorità lokali jew persuni ġuridiċi b’responsabbiltà limitata. Fil-każijiet l-oħra kollha, għandha timtela mill-entitajiet involuti kollha.***

|  |  |  |  |
| --- | --- | --- | --- |
| 1. dikjarazzjoni li persuna fiżika jew ġuridika li tassumi responsabbiltà illimitata għad-djun tal-persuna ġuridika tkun tinsab f’waħda minn dawn is-sitwazzjonijiet li ġejjin: | IVA | LE | Mhux applikabbli |
| Is-sitwazzjoni (a) imsemmija hawn fuq (falliment) |  |  |  |
| Is-sitwazzjoni (b) imsemmija hawn fuq (in-nuqqas ta’ pagamenti ta’ taxxi jew ta’ kontribuzzjonijiet tas-sigurtà soċjali) |  |  |  |

IV – Raġunijiet oħra għar-rifjut ta’ din il-proċedura

***(għandha timtela individwalment mill-kandidat/offerent uniku jew mill-membri kollha f’każ ta’ talba konġunta għall-parteċipazzjoni/offerta)***

|  |  |  |
| --- | --- | --- |
| (5) dikjarazzjoni li l-persuna: | IVA | LE |
| (a) kienet preċedentement involuta fit-tħejjija tad-dokumenti tal-offerta użati fil-proċedura ta’ din l-aġġudikazzjoni fejn dan kien jinvolvi ksur tal-prinċipju ta’ trattament indaqs, inkluża d-distorsjoni tal-kompetizzjoni li ma tistax tiġi rimedjata b’xi mod ieħor. |  |  |

**V – Miżuri ta’ rimedju**

Jekk il-persuna tiddikjara waħda mis-sitwazzjonijiet ta’ esklużjoni elenkati hawn fuq, hija tista’ tindika miżuri ta’ rimedju li tkun ħadet biex tirrimedja s-sitwazzjoni ta’ esklużjoni, sabiex tippermetti lill-uffiċjal tal-awtorizzazzjoni jiddetermina jekk tali miżuri humiex biżżejjed biex juru l-affidabbiltà tagħha. Dan jista’ jinkludi, pereżempju, miżuri tekniċi, organizzazzjonali jew tal-persunal sabiex jipprevjenu aktar okkorrenzi, kumpens għal danni jew pagamenti ta’ multi jew ta’ xi taxxi jew kontribuzzjonijiet tas-sigurtà soċjali. L-evidenza dokumentarja rilevanti li turi l-miżuri ta’ rimedju meħuda, trid tiġi pprovduta fl-anness ta’ din id-dikjarazzjoni. Dan ma japplikax għas-sitwazzjonijiet imsemmija fil-punt (1)(d) ta’ din id-dikjarazzjoni.

VI – Evidenza dwar il-kriterji ta’ esklużjoni

L-ispeċifikazzjonijiet tal-offerta jistabbilixxu fid-dettall liema entitajiet involuti jridu jipprovdu l-evidenza xierqa biex jagħtu prova li mhumiex f’sitwazzjoni ta’ esklużjoni msemmija f’(1) u meta jkun meħtieġ li tiġi pprovduta l-evidenza.

L-evidenza li ġejja tista’ sservi bħala evidenza:

* Għas-sitwazzjonijiet deskritti fil-punti (1): (a), (c), (d), (f), (g) u (h) hawn fuq, is-sottomissjoni ta’ estratt riċenti mir-rekord ġudizzjarju jew, fin-nuqqas ta’ dan, dokument ekwivalenti maħruġ riċentament minn awtorità ġudizzjarja jew amministrattiva fil-pajjiż ta’ stabbiliment tal-persuna li juri li dawk ir-rekwiżiti huma ssodisfati.
* Għas-sitwazzjonijiet deskritti fil-punt (1)(a), (b), ċertifikati riċenti maħruġa mill-awtoritajiet kompetenti tal-pajjiż ta’ stabbiliment. Dawn id-dokumenti jridu jagħtu l-evidenza kollha dwar taxxi u kontribuzzjonijiet tas-sigurtà soċjali li hija responsabbli għalihom il-persuna, inklużi, pereżempju, il-VAT, it-taxxa fuq l-introjtu (il-persuni fiżiċi biss), it-taxxa korporattiva (il-persuni ġuridiċi biss) u l-kontribuzzjonijiet tas-sigurtà soċjali. Meta xi dokument deskritt hawn fuq ma jkunx inħareġ fil-pajjiż ta’ stabbiliment, dan jista’ jiġi ssostitwit minn dikjarazzjoni taħt ġurament magħmula quddiem awtorità ġudizzjarja jew nutar jew, fin-nuqqas ta’ din, dikjarazzjoni solenni magħmula quddiem awtorità amministrattiva jew korp professjonali kkwalifikat fil-pajjiż ta’ stabbiliment tagħha.

Il-persuna mhijiex obbligata tissottometti l-evidenza jekk diġà tkun ġiet sottomessa għal xi proċedura oħra ta’ aġġudikazzjoni mill-istess awtorità kontraenti[[4]](#footnote-5). Id-dokumenti jridu jkunu nħarġu mhux iżjed minn sena qabel id-data tat-talba għalihom mill-awtorità kontraenti u jridu jkunu għadhom validi f’dik id-data.

Il-firmatarju jiddikjara li l-persuna tkun diġà pprovdiet l-evidenza dokumentarja għal proċedura preċedenti u jikkonferma li ma kienx hemm tibdil fis-sitwazzjoni tagħha:

|  |  |
| --- | --- |
| **Dokument** | **Referenza sħiħa għall-proċedura preċedenti** |
| *Daħħal linji kemm hemm bżonn.* |  |

Il-persuna mhijiex obbligata tippreżenta l-evidenza jekk din tista’ tiġi aċċessata fuq bażi tad-*data* nazzjonali mingħajr ħlas.

Il-firmatarju jiddikjara li l-indirizz tal-internet li ġej tal-bażi tad-*data*/tad-*data* ta’ identifikazzjoni jipprovdi aċċess għall-evidenza meħtieġa.

|  |  |
| --- | --- |
| L-indirizz tal-internet tal-bażi tad-*data* | Id-*data* ta’ identifikazzjoni tad-dokument |
| *Daħħal linji kemm hemm bżonn.* |  |

1. Dikjarazzjoni fuq l-unur fuq il-kriterji ta’ esklużjoni

Fil-każ ta’ proċedura bil-lottijiet id-dikjarazzjonijiet f’din il-parti B japplikaw għal-lott(ijiet) li għalih/hom titressaq it-talba għall-parteċipazzjoni/offerta.

I – Kriterji tal-għażla

**Il-kriterji tal-għażla applikabbli għall-kandidat/offerent b’mod ġenerali - valutazzjoni konsolidata**

***(għandha timtela BISS mill-kandidat/offerent uniku jew mill-mexxej tal-grupp f’każ ta’ talba konġunta għall-parteċipazzjoni/offerta)***

Il-persuna, li hija l-uniku kandidat/offerent/il-mexxej tal-grupp ta’ talba konġunta għall-parteċipazzjoni/offerta, li tissottometti talba għall-parteċipazzjoni/offerta għall-proċedura msemmija hawn fuq:

|  |  |  |
| --- | --- | --- |
| (6) tiddikjara li l-kandidat/l-offerent, inklużi l-membri kollha tal-grupp f’każ ta’ talba konġunta għall-parteċipazzjoni/offerta, is-sottokuntratturi u l-entitajiet li fuq il-kapaċità tagħhom il-kandidat/l-offerent biħsiebu jiddependi, jekk applikabbli: | IVA | LE |
| 1. tissodisfa l-kriterji tal-għażla kollha li għalihom se ssir valutazzjoni konsolidata kif previst fl-ispeċifikazzjonijiet tal-offerta. |  |  |

***L-għażla ta’ hawn taħt għandha tiddaħħal mill-awtorità kontraenti meta applikabbli skont id-dokumenti tal-akkwist. L-awtorità kontraenti għandha tħassar it-taqsima ta’ hawn taħt jekk ma jkunx hemm kriterji tal-għażla applikabbli individwalment. Jekk ikun hemm tali kriterji, l-awtorità kontraenti għandha tadatta t-tabella għall-kriterji indikati fl-ispeċifikazzjonijiet tal-offerta.***

**Kriterji tal-għażla applikabbli individwalment għall-entitajiet involuti - valutazzjoni individwali**

***(għandha timtela individwalment mill-entitajiet involuti li għalihom japplikaw il-kriterji tal-għażla individwalment skont l-ispeċifikazzjonijiet tal-offerta)***

Il-persuna, li hija l-uniku kandidat/offerent/membru ta’ talba konġunta għall-parteċipazzjoni/offerta/bħala sottokuntrattur, li tissottometti/tipparteċipa f’talba għall-parteċipazzjoni/offerta għall-proċedura msemmija hawn fuq:

|  |  |  |  |
| --- | --- | --- | --- |
| (7) tiddikjara li l-persuna tikkonforma mal-kriterji tal-għażla applikabbli għaliha individwalment: | IVA | LE | Mhux applikabbli |
| 1. għandha l-kapaċità legali u regolatorja biex twettaq l-attività professjonali meħtieġa għat-twettiq tal-kuntratt kif meħtieġ fl-ispeċifikazzjonijiet tal-offerta; |  |  |  |
| 1. tissodisfa l-kriterji ekonomiċi u finanzjarji applikabbli indikati fl-ispeċifikazzjonijiet tal-offerta; |  |  |  |
| 1. tissodisfa l-kriterji tekniċi u professjonali applikabbli indikati fl-ispeċifikazzjonijiet tal-offerta. |  |  |  |

**II) Kriterji tal-Għażla – interessi konfliġġenti professjonali**

***(għandha timtela mill-entitajiet kollha involuti)***

Il-persuna, li hija kandidat uniku/offerent/membru ta’ talba konġunta għall-parteċipazzjoni/offerta/bħala sottokuntrattur, li tissottometti/tipparteċipa f’talba għall-parteċipazzjoni/offerta għall-proċedura msemmija hawn fuq:

|  |  |  |
| --- | --- | --- |
| (8) tiddikjara li l-persuna | IVA | LE |
| 1. hija soġġetta għal interessi kunfliġġenti li jistgħu jaffettwaw b’mod negattiv l-eżekuzzjoni tal-kuntratt. |  |  |

IIII – Evidenza dwar il-kriterji tal-għażla

L-ispeċifikazzjonijiet tal-offerta jistabbilixxu fid-dettall liema evidenza, meta, u b’liema entità involuta jeħtieġ li tiġi pprovduta sabiex jiġi ppruvat li l-kandidat/l-offerent jissodisfa l-kriterji tal-għażla.

Fejn ma jkunx meħtieġ li tiġi pprovduta l-evidenza mat-talba għall-parteċipazzjoni/l-offerta, il-persuna hija mistiedna tħejji minn qabel id-dokumenti relatati mal-evidenza, peress li l-awtorità kontraenti tista’ titlob li dawn jiġu pprovduti fi żmien qasir.

Il-persuna mhijiex obbligata tippreżenta l-evidenza jekk din tkun diġà ġiet ippreżentata għal proċedura oħra ta’ akkwist tal-istess awtorità kontraenti[[5]](#footnote-6) u d-dokumenti jkunu għadhom aġġornati.

Il-firmatarju jiddikjara li l-persuna tkun diġà pprovdiet l-evidenza dokumentarja għal proċedura preċedenti u jikkonferma li ma kienx hemm tibdil fis-sitwazzjoni tagħha:

|  |  |
| --- | --- |
| **Dokument** | **Referenza sħiħa għall-proċedura preċedenti** |
| *Daħħal linji kemm hemm bżonn.* |  |

Il-persuna mhijiex obbligata tippreżenta l-evidenza jekk din tista’ tiġi aċċessata fuq bażi tad-*data* nazzjonali mingħajr ħlas.

Il-firmatarju jiddikjara li l-indirizz tal-internet li ġej tal-bażi tad-*data*/tad-*data* ta’ identifikazzjoni jipprovdi aċċess għall-evidenza meħtieġa.

|  |  |
| --- | --- |
| Indirizz tal-internet tal-bażi tad-*data* | Data ta’ identifikazzjoni tad-dokument |
| *Daħħal linji kemm hemm bżonn.* |  |

1. Dikjarazzjoni fuq l-unur dwar dejn stabbilit mal-Unjoni

***(għandha timtela mill-kandidat/offerent uniku jew minn kull membru tal-grupp f’każ ta’ talba konġunta għall-parteċipazzjoni/offerta)***

Il-persuna, li hija l-uniku kandidat/offerent/membru ta’ talba konġunta għall-parteċipazzjoni/offerta, li tressaq talba għall-parteċipazzjoni/offerta għall-proċedura msemmija hawn fuq:

|  |  |  |
| --- | --- | --- |
| (9) tiddikjara li l-persuna | IVA | LE |
| (a) għandha dejn stabbilit mal-Unjoni, il-Komunità Ewropea tal-Enerġija Atomika jew aġenzija eżekuttiva meta din tal-aħħar timplimenta l-baġit tal-Unjoni. |  |  |

1. Dikjarazzjoni fuq l-unur dwar l-offerta sottomessa

***(għandha timtela individwalment mill-kandidat/offerent uniku, jew mill-mexxej tal-grupp f’każ ta’ talba konġunta għall-parteċipazzjoni/offerta)***

Fil-każ ta’ proċedura bil-lottijiet id-dikjarazzjonijiet f’din il-parti D japplikaw għal-lott(ijiet) li għalih/hom titressaq it-talba għall-parteċipazzjoni/offerta.

|  |  |  |
| --- | --- | --- |
| (10) tiddikjara li l-persuna: | IVA | LE |
| (a) [ippreparat l-offerta sottomessa] [timpenja ruħha li tħejji l-offerta (jekk mistiedna tissottometti offerta)] b’indipendenza sħiħa u b’mod awtonomu mill-offerti l-oħra sottomessi fl-istess proċedura ta’ akkwist. |  |  |

***Il-persuna hija obbligata tinforma lill-awtorità kontraenti b’kull tibdil fis-sitwazzjonijiet kif iddikjarati.***

***Il-persuna tista’ tkun soġġetta għal rifjut minn din il-proċedura u għal sanzjonijiet amministrattivi (l-esklużjoni jew il-penali finanzjarja) jekk xi waħda mid-dikjarazzjonijiet jew l-informazzjoni pprovduta bħala kundizzjoni għall-parteċipazzjoni f’din il-proċedura tkun falza.***

Isem sħiħ:

Data:

Firma:

*Id-dikjarazzjoni għandha tiġi ffirmata permezz ta’:*

1. *Firma elettronika (l-għażla rakkomandata):*

*F’każ li jkollok il-possibbiltà li tiffirma d-dikjarazzjoni permezz ta’ firma elettronika kwalifikata (qualified electronic signature, QES), jekk jogħġbok itlob li tiġi ffirmata elettronikament mir-rappreżentant(i) awtorizzat(i) tiegħek. Jekk jogħġbok kun af li se tiġi aċċettata biss il-firma elettronika kwalifikata (QES) skont it-tifsira tar-Regolament (UE) Nru 910/2014 (ir-Regolament eIDAS).*

*Qabel ma tibgħat lura d-dokument iffirmat elettronikament tiegħek, jekk jogħġbok iċċekkja l-firma u l-validità taċ-ċertifikat b’waħda mill-għodod li ġejjin:*

* *L-għodda ta’ validazzjoni ta’ Dimostrazzjoni DSS hija disponibbli fuq* <https://ec.europa.eu/cefdigital/DSS/webapp-demo/validation>*tista’ tgħinek tiċċekkja l-validità ta’ ċertifikat billi tindika n-numru u t-tip ta’ firem validi f’dokument*.
* *Il-browser tal-Lista ta’ Fiduċja tal-UE jista’ jiġi kkonsultat sabiex jiġi vverifikat jekk il-fornitur tal-firma elettronika u s-servizz fiduċjarju li jipprovdi humiex parti mil-Lista ta’ Fiduċja tal-Unjoni Ewropea:* [*https://esignature.ec.europa.eu/efda/tl-browser/#/screen/home*](https://esignature.ec.europa.eu/efda/tl-browser/#/screen/home)

*Biex tiżgura li tkun qed tuża l-QES konformi mar-Regolament eIDAS, trid tiċċekkja li kemm il-fornitur tas-servizz kif ukoll is-servizz tal-ġenerazzjoni taċ-ċertifikat kwalifikat użat huma inklużi fil-browser tal-Lista ta’ Fiduċja tal-UE.*

1. *Firma bl-idejn:*

*F’każ li ma jkollokx il-possibbiltà li tiffirma d-dikjarazzjoni permezz ta’ firma elettronika kwalifikata (QES), jekk jogħġbok imliha b’mod elettroniku, imbagħad stampaha u din għandha tiġi ffirmata u ddatata mir-rappreżentant(i) awtorizzat(i) tiegħek b’firma bl-idejn.*

1. L-istess istituzzjoni, aġenzija, korp jew uffiċċju tal-UE. [↑](#footnote-ref-2)
2. **“Entità involuta**” hija kull operatur ekonomiku involut fit-talba għall-parteċipazzjoni/offerta. Dan jinkludi l-erba’ kategoriji ta’ operaturi ekonomiċi li ġejjin:

   * il-kandidat/l-offerent uniku;
   * il-membri tal-grupp (inkluż il-mexxej tal-grupp) f’każ ta’ talba konġunta għall-parteċipazzjoni/l-offerta;
   * sottokuntratturi identifikati; kif ukoll
   * entitajiet oħra (li mhumiex sottokuntratturi) li l-kandidat/l-offerent jiddependi fuq il-kapaċità tagħhom biex jissodisfa l-kriterji tal-għażla.

   [↑](#footnote-ref-3)
3. Id-dikjarazzjoni skont dan il-punt (2) hija volontarja u ma jistax ikollha effett legali negattiv fuq l-operatur ekonomiku sakemm jiġu ssodisfati l-kundizzjonijiet tal-Artikolu 141(1)(a) tar-Regolament Finanzjarju. [↑](#footnote-ref-4)
4. L-istess istituzzjoni, aġenzija, korp jew uffiċċju tal-UE. [↑](#footnote-ref-5)
5. L-istess istituzzjoni, aġenzija, korp jew uffiċċju tal-UE. [↑](#footnote-ref-6)